# name
Models de xarxes gèniques en el desenvolupament embrionari i l'evolució

# metadata.dc.contributor.other[].value
Universitat de Barcelona. Departament de Genètica

# metadata.dc.description.abstract[].value
La teoria evolutiva té com a objectiu explicar la diversitat i disparitat dels organismes vius. Aquesta estableix que les poblacions tenen variabilitat fenotípica heredable que en el medi afecta la contribució relativa dels diferents individus d'una població en la següent generació. A més, la teoria estableix que aquest procés s afectat per dependències històriques i fenòmens atzarosos com ara la deriva gènica. La causa última de la variació fenotípica rau en mutacions que són essencialment atzaroses (malgrat més probables en certes regions del DNA). Això, però, no explica quin tipus de variacions morfològiques són possibles en un llinatge concret. De fet, la teoria Darwinista ens ajuda a entendre com diferents variants en les poblacions es substitueixen unes a altres però no com o perquè apareixen unes variacions o unes altres (excepte a nivell molecular). L'objectiu d'aquesta tesi és introduir certs aspectes de com el desenvolupament funciona per tal de que la teoria evolutiva, o una variant d'aquesta, tingui un cert poder predictiu sobre l'estructura del fenotip. A part, això, pot ajudar a entendre quins factors, i com, afecten la evolució dels metazous. El desenvolupament és també un producte de l'evolució. Fent el que acabem d'esmentar també aconseguim desenvolupar un marc teòric que ens permeti estudiar evolució i  desenvolupament unificadament.

# metadata.dc.source[].value
Tesis Doctorals - Departament - Genètica

# metadata.dc.title[].value
Models de xarxes gèniques en el desenvolupament embrionari i l'evolució